CELEX: 32015D1965
Language: sk
Date: 2015-10-27 00:00:00
Title: Rozhodnutie Politického a bezpečnostného výboru (SZBP) 2015/1965 z 27. októbra 2015 o prijatí príspevku Švajčiarska na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/4/2015)

31.10.2015   
            
            
               SK
            
            
               Úradný vestník Európskej únie
            
            
               L 287/67
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1965
   z 27. októbra 2015
   o prijatí príspevku Švajčiarska na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/4/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1),
   keďže:
   
               (1)
            
            
               Rada podľa článku 10 ods. 3 rozhodnutia 2014/486/SZBP poverila Politický a bezpečnostný výbor (PBV), aby prijímal príslušné rozhodnutia o prijatí navrhovaných príspevkov tretích štátov na misiu EUAM Ukraine.
            
         
               (2)
            
            
               Veliteľ civilných operácií odporučil, aby PBV prijal navrhovaný príspevok Švajčiarska na misiu EUAM Ukraine a aby ho považoval za významný.
            
         
               (3)
            
            
               Švajčiarsko by malo byť oslobodené od finančných príspevkov do operačného rozpočtu misie EUAM Ukraine,
            
         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Švajčiarska na misiu EUAM Ukraine sa prijíma a považuje sa za významný.
   2.   Švajčiarsko je oslobodené od finančných príspevkov do operačného rozpočtu misie EUAM Ukraine.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   
      V Bruseli 27. októbra 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 217, 23.7.2014, s. 42.